Ταξιδέψαμε με μία φίλη μου στο νησί της Τήνου για λόγους αναψυχής και ήταν η καλύτερη επιλογή που θα μπορούσαμε να κάνουμε. Το διαμέρισμα ήταν εξαιρετικό με πανέμορφο design. Είναι ακριβώς όπως στις φωτογραφίες και ήταν πεντακάθαρο, άνετο και φιλόξενο. Είχε τρόφιμα για πρωινό και σνακ (κέικ, μαρμελάδες, χυμούς, φρυγανιές, καφέδες, τσάι, κτλ.). Το διαμέρισμα είναι σε τέλεια τοποθεσία στη χώρα του νησιού κοντά στην εκκλησία και σε όλα τα μαγαζιά, εστιατόρια, μπαρ, καφετέριες και γενικά σε ότι μπορεί να χρειαστεί ένας επισκέπτης. Είχε πολύ κοντά πιάτσα με ταξί και την στάση του κτελ Τήνου για μίνι εκδρομές στο νησί αν δεν υπάρχει μεταφορικό μέσο. Και τέλος αλλά εξίσου σημαντικό είναι οι ιδιοκτήτες. Είναι φοβεροί οικοδεσπότες, πολύ φιλικοί και πρόθυμοι να σε κατατοπίσουν σε κάθε απορία. Επικοινωνήσαμε πριν το ταξίδι για την ωρα της άφιξής μας στο λιμάνι όπου μας παρέλαβαν και μας κατατόπισαν για τα πάντα στο νησί! Ευχαριστούμε πολύ για όλα και όταν μας ξαναβγάλει ο δρόμος στην Τήνο ξέρουμε σίγουρα που θα ξαναμείνουμε!